
Városi, Nagyközségi, Községi Önkormányzat 
polgármester részére

E-mail útján

Tárgy: A települési önkormányzatok szociális célú tüzelőanyag vásárláshoz kapcsolódó támogatás 2026. évi igénylése

Tisztelt Polgármester Asszony!
Tisztelt Polgármester Úr!

A Vidék- és Településfejlesztési Minisztérium (továbbiakban: Minisztérium) Főosztályunknak megküldött levele alapján tájékoztatom, hogy a Magyarország 2026. évi központi költségvetéséről szóló 2025. évi LXIX. törvény 3. melléklet 2.3.1. pont szerinti A települési önkormányzatok szociális célú tüzelőanyag vásárláshoz kapcsolódó támogatása igénylésének adatlapja az ebr42 rendszerben elérhetővé vált.

Mellékelten megküldöm a Pályázati kiírást és a támogatási igényt benyújtható önkormányzatok listáját tartalmazó táblázatot. Az Igénylési segédlet elkészítése a Minisztérium tájékoztatása szerint még folyamatban van, így azt a későbbiekben fogjuk megküldeni az Igazgatóságok részére.

A pályázatok benyújtásának határideje: 2026. szeptember 30. 
                                                                                                
Felhívjuk a figyelmet, hogy a benyújtási határidő elmulasztása jogvesztő!

A pályázati kiírás alapján az alábbi, idei évben megjelent változásokra, újdonságokra hívjuk fel az Igazgatóságok figyelmét:

· A támogatásra a Minisztérium 2025. január 1-jei adatai alapján a 20.000 fő lakosságszámot meg nem haladó települési önkormányzatok pályázhatnak a következők szerint:
· Az 5000 fő lakosságszámot meg nem haladó önkormányzat keménylombos tűzifa igénylése esetén legfeljebb 3 erdei m3/ellátott, lágy lombos tűzifa igénylése esetén legfeljebb 5 erdei m3/ellátott tűzifa mennyiséget igényelhet. Barnakőszén igénylése esetén az 5000 fő lakosságszámot meg nem haladó önkormányzat legfeljebb 9 q/ellátott szén mennyiséget igényelhet. 
· Az 5001 és 10.000 fő lakosságszám közötti önkormányzat keménylombos tűzifa igénylése esetén legfeljebb 2 erdei m3/ellátott, lágy lombos tűzifa igénylése esetén legfeljebb 3 erdei m3/ellátott tűzifa mennyiséget igényelhet. Barnakőszén igénylése esetén az 5001 és 10.000 fő lakosságszám közötti önkormányzat legfeljebb 6 q/ellátott szén mennyiséget igényelhet. 
· A 10.001 és 20.000 fő lakosságszám közötti önkormányzat keménylombos tűzifa igénylése esetén legfeljebb 1 erdei m3/ellátott, lágy lombos tűzifa igénylése esetén legfeljebb 2 erdei m3/ellátott tűzifa mennyiséget igényelhet. Barnakőszén igénylése esetén a 10.001 és 20.000 fő lakosságszám közötti önkormányzat legfeljebb 3 q/ellátott szén mennyiséget igényelhet. 

· A támogatást az a települési önkormányzat igényelheti, amelyik a szociális rászorultság és a 2026. évi igénylés részletes feltételeit – a jogosultak részére támogatást megállapító önkormányzati döntés és a kiosztás előtt hatályba lépő – rendeletben szabályozza akként, hogy 
a) a Szoc. tv. szerinti aktív korúak ellátására, időskorúak járadékára, vagy – tekintet nélkül annak természetbeni vagy pénzbeli formában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosult előnyt élvezzen,
b) a Gyvt.-ben szabályozott halmozottan hátrányos helyzetű gyermeket nevelő család élvezzen előnyt, 
c) előnyben részesíti a rendszeres gyermekvédelmi kedvezményben részesülő családokat, 
d) az egyszülős háztartások élvezzenek előnyt, 
e) az a család, amelyikben rokkantsági ellátásban részesülő él, élvezzen előnyt 
f) a 65 év feletti, egyedül élő nyugdíjasok, akiknek a nyugdíja nem éri el a 150.000 Ft-t, élvezzenek előnyt 
g) előnyben részesíti a 3 vagy több gyermeket nevelő családokat és 
h) háztartásonként legfeljebb 5 erdei m3 tűzifa vagy 10 q szén biztosítására kerüljön sor, valamint 
i) vállalja, hogy a szociális célú tüzelőanyagban részesülőtől semmilyen ellenszolgáltatást nem kér. 


1. Az ebr42 rendszerbe feltöltendő, rögzítendő és hitelesítendő dokumentumok 

1. Az ebr42 rendszerben megfelelően kitöltött Adatlap 
1. A pályázat benyújtásáról szóló képviselő-testületi határozat (vagy az erre vonatkozó veszélyhelyzeti rendelet esetén polgármesteri határozat), mely tartalmazza a saját forrás biztosítására vonatkozó igazolást, valamint azt, hogy a szociális célú tűzifában vagy szénben részesülőtől ellenszolgáltatást nem kér, ide értve a tüzelőanyag rászorulókhoz való eljuttatását is 
1. Az önkormányzat szociális rendelete 

1. Az elektronikusan aláírt Nyilatkozat 

A pályázatokat elektronikusan kell benyújtani. A pályázathoz csatolni szükséges az önkormányzat   s z o c i á l i s       r e n d e l e t é t!!
(A szociális tüzelőanyag igénylésre vonatkozó hatályos rendeletet!)


· A támogatást a Kedvezményezett minimum 100 cm és maximum 200 cm hosszú, 5-35 cm átmérőjű tűzifának kizárólag a fővárosi és a vármegyei kormányhivatal erdészeti igazgatóságai által nyilvántartott erdőgazdálkodóktól vagy az EUTR technikai azonosító számmal rendelkező faanyag kereskedelmi lánchoz tartozó tevékenységet végzőtől történő megvásárlására fordíthatja.
· A támogatás terhére a 2026. szeptember 15-ét megelőző pénzügyi teljesítés nem számolható el.
· A tüzelőanyag kiosztásával (vagy ki nem osztásával kapcsolatos) panaszokat a miniszter felé lehet benyújtani. Ezen panaszokkal összefüggő vizsgálatot a fővárosi és vármegyei Kormányhivatalok folytatják le.


Kérem tájékoztatásom szíves elfogadását.


Dinnyés Márta 
     irodavezető nevében és megbízásából:


Tisztelettel:

